Jay Greenberg

Jay Greenberg (s. 13. joulukuuta 1991 New Haven, Connecticut) on yhdysvaltalainen säveltäjä. Hän tuli varhaiskypsäksi lahjakkuudeksi, joka pääsi Juilliard Schooliin 2002 ja on tähän mennessä kirjoittanut jo useita teoksia. 

Greenberg aloitti sellonsoiton 2-vuotiaana ja kokeili säveltämistä 3-vuotiaana. Hän on noussut maineeseen Samuel Zymanin sponsoroimana. Hänelle on antanut sävellyksenopetusta Samuel Adler. 

Greenberg säveltää musiikkinsa etupäässä tietokoneella. Tuotantoon kuuluu jo mm. viisi sinfoniaa sekä syyskuun 11. päivän iskuihin pohjautuva Overture to 9-11. Säveltäjä itse asui iskujen aikaan Makedonian tasavallassa, mutta on sittemmin palannut Yhdysvaltoihin. Hänen isänsä on slaavilaisiin kieliin erikoistunut kielitieteilijä. Äiti on syntyjään israelilainen. 

Sony BMG Masterworks julkaisi Greenbergin musiikkia CD-levyllä 15. elokuuta 2006. Hänen teoksiaan ovat esittäneet Lontoon sinfoniaorkesteri ja Juilliard-jousikvartetto. 

Yhdysvaltalaiset säveltäjät
Vuonna 1991 syntyneet
Elävät henkilöt